**CENU APTAUJA**

**Apgaismojuma nomaiņa Misas tautas namā**

**Identifikācijas numurs VAP/2-1/2025/34**

2025. gada 8. septembrī

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Vecumnieku apvienības pārvalde” |
| **Juridiskā adrese** | Rīgas iela 29, Vecumnieki, Vecumnieku pag., Bauskas nov., LV-3933, tālr. 63976100, e-pasts: vecumnieki.parvalde@bauskasnovads.lv, www.bauskasnovads.lv |
| **Reģistrācijas numurs** | Reģ. Nr. 90009115957 |

**2. Iepirkuma priekšmets**

**Apgaismojuma nomaiņa Misas tautas namā** saskaņā ar Tehnisko specifikāciju (1. pielikums).

1. **Identifikācijas numurs**: VAP/2-1/2025/34
2. **Kontaktpersona**

Inese Kampa, Bauskas novada pašvaldības iestādes “Vecumnieku apvienības pārvalde” Administrācijas jurista palīdze, tālr. 63920589, e-pasts: vecumnieki.iepirkumi@bauskasnovads.lv.

**5. Piedāvājumu iesniegšanas vieta, datums un laiks:**

Pretendents savu piedāvājumu iesniedz **līdz 2025. gada 18. septembrim plkst. 12.00**, nosūtot elektroniski uz e-pasta adresi: vecumnieki.iepirkumi@bauskasnovads.lv.

1. **Līguma nosacījumi**
	1. Līguma izpildes laiks: **2 (divu) mēnešu laikā** **no līguma noslēgšanas** **dienas**.
	2. Līguma izpildes vieta: Misas tautas nams, Misa, Vecumnieku pag., Bauskas nov., LV-3933.
	3. Apmaksa:
		1. ikmēneša maksājumi - starpmaksājums (ja Izpildītājam tāds nepieciešams) tiek veikts vienu reizi mēnesī 10 (desmit) darbdienu laikā pēc akta par faktiski izpildīto Darbu apjomu un izmaksām abpusējas parakstīšanas un Izpildītāja rēķina saņemšanas;
		2. gala maksājums par veiktajiem Darbiemtiek veikts 10 (desmit) darba dienu laikā pēc Darbu pieņemšanas – nodošanas akta abpusējas parakstīšanas un attiecīga rēķina saņemšanas no Izpildītāja;
		3. avansa maksājumi nav paredzēti.
	4. **Objekta apskate** ir vēlama, lai izvairītos no būtiskām kļūdām aprēķinos un tehniskajos risinājumos un lai pasākumi objektā tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai.

**Objektu var apskatīt, par laiku vienojoties individuāli** ar Bauskas novada pašvaldības iestādes “Vecumnieku apvienības pārvalde” Vecumnieku pagasta nodaļas vadītāju Lauri Mediņu, tālr. 22492615.

1. **Prasības pretendentam**
	1. Pretendents ir fiziskā vai juridiskā persona, kura uz līguma slēgšanas dienu ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīgs nodarboties ar komercdarbību un veikt Pasūtītājam nepieciešamo pakalpojumu.
	2. Iesniedzot piedāvājumu, Pretendents piedāvājumu paraksta pašrocīgi vai ar drošu elektronisko parakstu un laika zīmogu. Piedāvājumu paraksta paraksttiesīgā persona vai tās pilnvarota persona. Ja piedāvājumu paraksta pilnvarota persona, jāpievieno paraksttiesīgās personas izdota pilnvara.

7.3. **Pretendentam līguma izpildē jāpiesaista vismaz 1 (viens)** **sertificēts speciālists ar būvprakses sertifikātu elektroietaišu līdz 1 kV izbūves darbu vadīšanā.**

Pasūtītājs speciālista sertifikāta spēkā esamību pārbaudīs Būvniecības informācijas sistēmā.

Speciālistam ir darba tiesiskās attiecības ar pretendentu vai tā norādīto apakšuzņēmēju vai speciālists ir parakstījis apliecinājumu par dalību iepirkuma līguma izpildē, ja attiecīgajam pretendentam tiks piešķirtas līguma slēgšanas tiesības.

**8. Iesniedzamie dokumenti**

* 1. **Pieteikums** (atbilstoši 2. pielikumam);
	2. **Speciālista apliecinājums** (*iesniedz, ja speciālists nav darba attiecībās* *ar pretendentu vai tā norādīto apakšuzņēmēju*);
	3. **Tāme Excel formātā** (atbilstoši Tehniskajai specifikācijai un tai pievienotajiem darbu apjomiem Excel formātā). Ja piedāvājuma dokumentus iesniedz PDF formātā, tāme jāiesniedz arī Excel formātā.
1. **Piedāvājuma izvēles kritērijs**

Piedāvājums ar zemāko cenu un kas pilnībā atbilst cenu aptaujas noteikumiem (gadījumā, ja tiks nolemts piešķirt līguma slēgšanas tiesības).

Bauskas novada pašvaldības iestādes

“Vecumnieku apvienības pārvalde” vadītāja vietnieks I. Štelfs

**1. pielikums**

**TEHNISKĀ SPECIFIKĀCIJA**

**Apgaismojuma nomaiņa Misas tautas namā**

**Identifikācijas numurs VAP/2-1/2025/34**

1. **Vispārīgie noteikumi**
	1. Izpildītājam jāievēro Latvijas Republikas spēkā esošās būvniecības, darba drošības un darba aizsardzības normas un noteikumi.
	2. Darbu izpildes laikā, Izpildītājs ir atbildīgs par iekšējās kārtības noteikumu, darba drošības, elektrodrošības un ugunsdrošības prasību ievērošanu.
	3. Darbi augstumā jāveic saskaņā ar MK 18.03.2014. noteikumiem Nr.143 “Darba aizsardzības prasības, strādājot augstumā”.
	4. Veicot darbus (tajā skaitā demontāžas darbus), vecais apgaismojums jāizved no objekta un jāutilizē likumā paredzētajā kārtībā. Trokšņu un putekļu izdalīšanās jāsamazina līdz minimumam.
	5. Darbu izpildes laikā objektam nodarītie bojājumi Izpildītājam jānovērš par saviem līdzekļiem, ja to nesedz apdrošināšanas polise.
	6. Darbu laikā Izpildītājam jāievēro tīrība un kārtība darba zonas robežās.
	7. Pēc veiktajiem darbiem Izpildītājs nodod Pasūtītājam darbu izpildes dokumentāciju atbilstoši normatīvajiem aktiem.
2. **Veicamo darbu apjoms**
	1. Veicamo darbu apjoms ir noteikts tehniskajā specifikācijā (skatīt Microsoft Excel tabulu) un pretendents, pamatojoties uz tehnisko specifikāciju, iesniedz Pasūtītājam finanšu piedāvājumu (tāmi).
	2. Tāme jāsagatavo atbilstoši Ministru kabineta 03.05.2017. noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība” 5. pielikumam, lokālās tāmes beigās pievienojot virsizdevumu daļu un peļņu. Tāmju rindu numerāciju un nosaukumus mainīt nedrīkst. Pretendents ir atbildīgs par pareizu formulu izmantošanu. Tāmē norādīto cenu skaitļu noapaļošanu veic, atstājot divus ciparus aiz komata (piem., pielietojot Excel funkciju *ROUND,* tā, lai aprēķinos slēptā veidā netiktu iekļauts vairāk par 2 cipariem aiz komata).
	3. Izpildītājs ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī izpildāmo darbu apjomu. Jebkura neprecizitāte ir jālabo Izpildītājam par saviem līdzekļiem. Izpildītājam cenā jāievērtē visi darbi, iekārtas un materiāli. Visi apjomi, kuri noteikti ieceres dokumentācijā (darbu apjomu sarakstā), Izpildītājam jāvērtē gatavojot piedāvājumu, un pēc piedāvājuma iesniegšanas Izpildītājs nevar atsaukties uz nepilnīgu vai neizprastu dokumentāciju. Iesniedzot piedāvājumu, pretendents apliecina, ka tam ir skaidrs veicamo darbu un materiālu apjoms un visas izmaksas ir iekļautas piedāvājumā.
	4. Visiem pretendenta izmantotajiem materiāliem jāatbilst Latvijas nacionālajiem standartiem un/vai Eiropas Savienības standartiem vai ekvivalentiem standartiem.
	5. Tehniskajās specifikācijā (tāmēs norādītajām preču zīmēm (zīmoliem), standartiem ir informatīvs raksturs. Pretendentam ir tiesības piedāvāt ekvivalentas preces, ja tas nav pretrunā ar iecerētajiem tehniskajiem risinājumiem. Par ekvivalentām precēm tiek uzskatītas preces, kuru tehniskās, funkcionālās un kvalitātes īpašības ir vienādas vai labākas par tehniskajās specifikācijās norādīto konkrēta nosaukuma preču īpašībām.

2.6. Sagatavojot tāmi, Pretendents pie norādītajiem konkrētajiem materiāliem/izstrādājumiem, nelieto vārdus “vai ekvivalents”/“vai analogs”, jo minētā piebilde nozīmē, ka pretendents, iespējams, nepiedāvā tieši norādīto materiālu/preci. Pretendents norāda konkrētus materiālus/izstrādājumus.

* 1. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā rindā un piedāvājumam jāpievieno (salīdzinošā veidā) dokumenti, kuri apliecina piedāvāto materiālu vai iekārtu ekvivalentās tehniskās īpašības (tehniskie parametri, materiālu pases u.c. dokumenti).
1. **Garantijas noteikumi:**
	1. Garantijas laiks izpildītajiem darbiem ir vismaz 24 (divdesmit četri) mēneši, izmantotajiem materiāliem, aprīkojumam un iekārtām – atbilstoši attiecīgā ražotāja noteiktajam, bet ne mazāk kā 24 (divdesmit četri) mēneši. Garantijas laiks tiek rēķināts no darbu pieņemšanas- nodošanas akta parakstīšanas brīža;
	2. Garantijā ietilpst:
		* Bojāto gaismekļu nomaiņa vai remonts,
		* Defektu novēršana, kas radušies garantijas laikā.

**2. pielikums**

**PIETEIKUMS DALĪBAI CENU APTAUJĀ**

**Apgaismojuma nomaiņa Misas tautas namā**

**Identifikācijas numurs VAP/2-1/2025/34**

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Vispārējā interneta adrese (ja attiecināms):  |  |
| **Informācija par pretendenta kontaktpersonu/līguma izpildes atbildīgo personu** |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Iepazinies ar cenu aptaujas **“Apgaismojuma nomaiņa Misas tautas namā”, identifikācijas numurs VAP/2-1/2025/34,** noteikumiem un Tehnisko specifikāciju, piedāvāju veikt minēto pakalpojumu par šādu līgumcenu:

|  |  |
| --- | --- |
| **Darbi saskaņā ar tehnisko specifikāciju** | **Piedāvājuma cena, EUR bez PVN** |
| **Apgaismojuma nomaiņa Misas tautas namā, kopā** |  |
| PVN 21% |  |
| Cena kopā ar PVN, EUR |  |

Piedāvājuma cenā ir iekļautas visas iespējamās izmaksas, kas saistītas ar darbu izpildi, tai skaitā administrācijas un transporta izmaksas, kā arī iespējamie sadārdzinājumi un visi riski un visi Latvijas Republikas normatīvajos aktos noteiktie nodokļi (izņemot PVN) un tiem pielīdzināmie maksājumi.

Piedāvājumā norādītās vienību cenas paliek nemainīgas visā līguma izpildes laikā.

Finanšu piedāvājumā cenai ir jābūt norādītai *euro* (EUR), norādot un aprēķinot piedāvāto cenu ar precizitāti divas zīmes aiz komata.

Pretendenta rīcībā ir visi tehniskie un personāla resursi tehniskajā specifikācijā minēto darbu izpildei, lai kvalitatīvi un savlaicīgi nodrošinātu pasūtītājam nepieciešamo darbu izpildi.

 Piedāvātais speciālists elektroietaišu izbūves darbu vadīšanā *(vārds, uzvārds)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būvprakses sertifikāta Nr.\_\_\_\_\_\_\_\_\_\_\_\_.

*Ja piedāvātais speciālists nav pretendenta vai tā piesaistītā apakšuzņēmēja darbinieks, pretendents piedāvājumam pievieno piesaistītā speciālista pašrocīgi parakstītu apliecinājumu par dalību iepirkuma līguma izpildē (Noteikumu 7.3.punkts).*

Apstiprinu, ka **veikto darbu un materiālu kvalitātes garantijas perioda termiņš no Darbu pieņemšanas - nodošanas akta parakstīšanas dienas ir \_\_ (\_\_\_\_\_\_\_) mēneši.**

Ar šo apliecinu savu dalību minētajā cenu aptaujā un apstiprinu, ka esmu iepazinies ar tās noteikumiem un Tehnisko specifikāciju, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts[[1]](#footnote-1): |  |
| Datums: |  |

1. Neaizpilda, ja dokuments tiek parakstīts ar **drošu elektronisko parakstu**. [↑](#footnote-ref-1)